20 दिन में 2 हत्या व 1 हत्या के प्रयास का आरोप; पुलिस से पहले मिलती है गौतस्करी की खबर
Rajasthan Junaid Nasir Murder Controversy; Who is Bajrang Dal Monu Manesar? Follow Haryana Bhiwani Bajrang Dal Monu Manesar Latest News Updates On Dainik Bhaskar (दैनिक भास्कर) कौन है मोनू मानेसर, जिसका नाम जुनैद-नासिर हत्या में आया
राजस्थान के 2 मुस्लिम युवक जुनैद-नासिर को बोलेरो गाड़ी में जिंदा जलाने के केस में हरियाणा के मोनू मानेसर का नाम फिर चर्चा में है। हालांकि उसने सफाई दी कि इस केस से कुछ लेना-देना नहीं लेकिन जुनैद-नासिर का परिवार उसी पर आरोप लगा रहा है। ऐसे में सब यह जानना चाहते हैं कि मोनू मानेसर कौन है, जिसका खुफिया नेटवर्क इतना मजबूत है कि गो तस्करी की खबर पुलिस से पहले उसके पास होती है। कैसे वह 8 साल एक साधारण लड़के से हरियाणा में बजरंग दल के गोरक्षा प्रमुख तक की कुर्सी पर पहुंच गया। पढ़िए मोनू मानेसर के फर्श से अर्श तक की पूरी कहानी...
8 साल पहले तक साधारण लड़का
दरअसल, गुरुग्राम के गांव मानेसर का रहने वाला 28 साल का मोहित यादव उर्फ मोनू मानेसर 8 साल पहले तक एक साधारण आम लड़का था। उसकी गौरक्षा में रुचि थी। जिसके बाद वह बजरंग दल से जुड़ा और एक आम कार्यकर्ता के रूप में काम करने लगा। शुरुआत उसने गुरुग्राम जिले में कथित गो-तस्करों के साथ मुकाबला करने से की। मोनू दो भाईयों में बड़ा है। उसके पिता की मृत्यु हो चुकी है। एक बहन है, उसकी शादी हो चुकी है। मोनू भी शादीशुदा है। उसके दो बच्चे भी है।
खड़ा कर दिया मजबूत नेटवर्क
साल 2016 तक उसने खुद को गौरक्षा दल का प्रमुख चेहरा बनाने के लिए अपना नेटवर्क एक्टिव किया। उसके मुखबिरों का नेटवर्क हरियाणा के गुरुग्राम, फरीदाबाद, रेवाड़ी, नूंह, सोनीपत, पलवल और झज्जर समेत कई शहरों में खड़ा हो गया। जहां उसकी टीम और बजरंग दल के लोग हरियाणा पुलिस के साथ मिलकर काम करने लगे।
कथित गौ-तस्करों को पकड़ने के बाद वो उनको पुलिस को सौंप देते हैं। हालांकि खास बात यह है कि मोनू मानेसर का नेटवर्क ऐसा है कि गो-तस्करी के मामले में पुलिस के पास बाद में सूचना पहुंचती है, पहले मोनू के ग्रुप को पता चल जाती है। उसकी टीम में काफी सारे युवा शामिल है।
20 दिन में तीसरी बड़ी घटना में नाम
दरअसल, पिछले 20 दिनों की बात करें तो मोनू मानेसर का नाम तीसरी बड़ी घटना में सुर्खियों में आया है। बात 28 जनवरी की है। भिवाड़ी-तावडू रोड पर सेंट्रो कार में सवार वारिस व उसके साथी गंभीर रूप से घायल हो गए। उनकी सेंट्रो गाड़ी एक टैंपो से टकराई थी।
बाद में इलाज के दौरान वारिस की मौत हो गई थी। वारिस की मौत से पहले का एक वीडियो सामने आया था, जिसमें कुछ लोग वारिस और उसके साथियों से धमकी भरे लहजे में गांव और उनका नाम पूछ रहे थे।
वारिस व उसके साथियों के चेहरे पर चोट भी दिख रही थी। वारिस के परिजनों ने मोनू मानेसर और उनके साथियों पर कथित गो-तस्करी के आरोप में वारिस की हत्या करने का आरोप लगाया था, लेकिन बाद में नूंह पुलिस ने सीसीटीवी फुटेज जारी कर बताया था कि वारिस की मौत रोड एक्सीडेंट में लगी चोट की वजह से ही हुई है।
7 फरवरी को पटौदी में फायरिंग
दूसरा मामला, 7 फरवरी को गुरुग्राम के कस्बा पटौदी में हुई फायरिंग से जुड़ा है। यहां की एक लड़की ने दूसरे समुदाय के लड़के के शादी कर ली थी। बाद में दोनों पक्षों के बीच काफी तनाव हुआ और उसमें मोनू मानेसर भी अपनी टीम के साथ पहुंच गया। झगड़ा इतना बढ़ा कि दोनों तरफ से फायरिंग हुई और इसमें मोइन नाम के एक युवक को गोली लग गई। इसमें भी मोनू मानेसर ही फायरिंग का आरोप लगा। हालांकि बाद में मोनू ने फायरिंग के आरोपों को नकारते हुए दूसरे पक्ष पर ही गाड़ियों में तोड़फोड़ और मारपीट करने का आरोप लगाया था।
भिवानी की घटना में फिर उछला नाम
राजस्थान के भरतपुर के रहने वाले जुनैद और नासिर की मौत के बाद अब मोनू मानेसर फिर से विवादों में आ गया है। भिवानी में इन दोनों मुस्लिम युवकों की बोलेरो गाड़ी में जली हुई लाश कंकाल के रूप में मिली है। परिजनों ने मोनू और उसकी टीम पर हत्या करने का आरोप लगाया है। मोनू मानेसर पर पहले भी गुरुग्राम में कई मुकदमे दर्ज हुए, लेकिन ये मुकदमे किन्ही कारणों से वापस ले लिए गए। उस समय यह चर्चा रही कि मोनू के डर और पुलिस में उसके रसूख के चलते यह मुकदमे वापस लिए गए हैं। मोनू का पीड़ितों पर दबाव था, जिसकी वजह से वह अपने मामलों की पैरवी करने में भी हिचकिचा रहे थे।
सोशल मीडिया पर काफी फॉलोवर्स
बता दें कि मोनू मानेसर सोशल मीडिया पर भी काफी एक्टिव रहता है। उसके फेसबुक पर 80 हजार तो यूट्यूब पर 2 लाख फॉलोवर्स है। कथित गौ-तस्करों को धमकी और रोड पर उनके साथ मुकाबला करते हुए कई बार मोनू मानेसर और उनकी टीम के वीडियो सामने आते रहे है।
कुछ दिन पहले ही गुरुग्राम में बगैर टायर सड़क खाली रिम से चिंगारी निकलती गाड़ी दौड़ाते हुए वीडियो सामने आया था। जिसमें कुछ लोग गाड़ी से गाय भी फेंकते नजर आ रहे थे। बाद में मोनू मानेसर की टीम ने ही उन्हें पीछा कर पकड़ा था।
2019 को मोनू को लगी थी गोली
बात साल 2019 की है। गौ-तस्करों का पीछा करते समय तस्करों ने उसे गोली भी मार दी थी। गोली लगने से मोनू गंभीर रूप से घायल हो गया था। ठीक होने के बाद मोनू ने घर बैठने की बजाय गो-तस्करों के खिलाफ और बड़ा अभियान छेड़ा और अपने नेटवर्क को कई अन्य जिलों में फैलाते हुए खुलेआम गौ-तस्करों को चुनौती भी दी।
ये खबर भी पढ़ें...
हरियाणा में 2 मुस्लिम युवकों की जली हुई बॉडी मिली:परिवार का खुलासा- पुलिस ने पकड़कर गौरक्षकों को सौंपा, उन्होंने जलाकर मार डाला
हरियाणा में दो मुस्लिम युवकों को जिंदा जलाने के मामले में नया खुलासा हुआ है। परिवार का आरोप है के पुलिस ने जुनैद और नासिर की बोलेरो को टक्कर मारकर पकड़ा था। इसके बाद अधमरी हालत में उन्हें बजरंग दल के लोगों को सौंप दिया। इन्होंने गोतस्करी के शक में दोनों को बोलेरो समेत जिंदा जला दिया। भिवानी के लोहारू गांव के नजदीक बुधवार को इनकी बॉडी मिली पूरी खबर पढ़ें